laion/Wikipedia-Exotic huggingface dataset:
מרבו רובוסטוס

מרבו רובוסטוס (שם מדעי: Leptoptilos robustus; מילולית: "Leptoptilos" - "בעל נוצות רכות רזה". "robustus" - "מחוזק", עקב מבנה הטיביוטאורוס (אנ') הגדול שלו), הוא מין עוף נכחד ממשפחת החסידתיים מהסוג מרבו אשר התקיים באי פלורס באינדונזיה בתקופת הפליסטוקן לפני 2.56-0.13 מיליון שנה. מאובני עוף זה התגלו באפריל 2009 במערת הגיר ליאנג' בואה (אנ') שבפלורס, שם נמצאו גם מאובני כוח ענק ומאובני האדם הקדום הומו פלורסיינסיס. המין תואר בידי החוקרים האנק ג. מייג'ר (Hanneke J.M. Meijer) ורוקוס אווי דו (Rokus Awe Due) ב-2010 לאחר שנחשב תחילה לעצמות אנשי ענק. מרבו זה הגיע לגובה 1.8 מטר ולמשקל כ-16 ק"ג והוא היה הגדול שבמיני החסידות מעולם. המרבו הנכחד היה בעל עצמות דקות אך לא ברור אם בשל גובהו הוא יכל לעופף. לא נמצאו שרידים של כנפיו ולכן אין לדעת מה היה אורכם ועוביים, למרות שעצמות החזה היו גדולות מאוד. היו לו עצמות ירך גבוהות ומחוזקות שעזרו לו לנוע על הקרקע ומקור ארוך ואימתני כמו של מרבו אפריקני. חסידה זו כנראה הייתה הטורף העליון באי פלורס, מאחר שלא נמצאו שם יונקים טורפים בגודל דומה עקב בידודו. החסידה אולי הייתה אוכלת נבלות אך אולי ניזונה מציד של כוחי ענק, חולדות ענקיות שהיו באיים וגם מההומונידים הננסיים שגובהם הגיע ל-122 ס"מ בלבד. עם זאת ייתכן שההומונידים צדו את המרבו הגדול עד שהכחידו אותו לבסוף. מדיה וקבצים בנושא מרבו רובוסטוס בוויקישיתוף מרבו רובוסטוס, באתר GBIF (באנגלית)
מגלוקנוס

מגלוקנוס (שם מדעי: Megalocnus; מילולית: "עצלן גדול") הוא סוג נכחד של עצלן קרקע מהמשפחה עצלני דו-אצבע. הוא היה קרוב למגלוניקס מיבשת אמריקה הצפונית וחי במשך הפליסטוקן ובחלק מההולוקן באיים הקריביים. בסוג זה היו שני מינים: M. rodens, אשר חי באי קובה ו-M. zile אשר חי בהיספניולה. המגלוקנוס היה הגדול שבעצלני הקריביים והגיע עד למשקל 90 ק"ג. בעל מבנה שרירי ובית חזה גדול וכן ראש קטן בעל שיניים קטנות. הוא היה קרובו של הנאוקנוס אשר חי באיים הקריביים באותו הזמן. הממצאים מעריכים שהוא נכחד לפני 5,900-4,190 שנה מהיום, ע"פ תיארוך פחמן-14. הוא חי ביערות הרריים במרכז האיים וניזון מעלים של העצים. ככל הנראה הוא נכחד בדומה למיני עצלנים דומים בידי האדם, אשר הגיע לאיים במשך תחילת ההולוקן וכנראה צד את העצלן לבשרו. מדיה וקבצים בנושא מגלוקנוס בוויקישיתוף מגלוקנוס, באתר האנציקלופדיה של החיים (באנגלית) מגלוקנוס, באתר GBIF (באנגלית)
קיווירוניוס

קיווירוניוס (שם מדעי: Cuvieronius) הוא סוג של פיל גדול נכחד ממשפחת הגומפותריומיים אשר חי באמריקה הדרומית בין הפליוקן להולוקן לפני 4.9-0.0134 מיליון שנה מהיום. הוא קרוי על שם החוקר הצרפתי הידוע ז'ורז' קיווייה, שם שניתן לו ב-1923 בידי החוקר הנרי פיירפילד אוסבורן. המין Cuvieronius hyodon התגלה לראשונה באידלגו שבמקסיקו ובפלורידה אך בהמשך נמצאו מינים נוספים אשר חצו את הגשר היבשתי לאמריקה הדרומית, שם הם התגלו באקוודור, בוליביה, צ'ילה וארגנטינה. הקיווירוניוס היה פילאי בגובה 2.3 מטר ומשקל 3.4-3.9 טון. הוא היה בעל אוזניים קטנות ובעל חטים ענקיים שבלטו מלסתו העליונה ונטו כלפי מטה, אולי עזרו ליצור לחפור שורשים ופקעות מהאדמה. היה לו מראה קרוב מעט למסטודון, שנחשב לקרובו בתחילה. בהמשך התברר שהמסטודון שייך לקבוצה מפותחת יותר הקרובה לפיליים המודרניים. מדיה וקבצים בנושא קיווירוניוס בוויקישיתוף קיווירוניוס, באתר האנציקלופדיה של החיים (באנגלית) קיווירוניוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
סטגומסטודון

סטגומסטודון (שם מדעי: Stegomastodon; מילולית: "שיני שד מקורים") הוא סוג של פיל גדול נכחד ממשפחת הגומפותריומיים, אשר חי באמריקה הצפונית, וככל הנראה גם באמריקה הדרומית, אם כי רוב המאובנים מאמריקה הדרומית משויכים לסוג נוטיומסטודון, לפני 4.9-0.03 מיליון שנה מהיום. על אף שמו, הוא איננו קשור למסטודון ממשפחת הממוטיים או לסוג סטגודון והיה קרוב יותר לגומפותריום. בסוג זה נכללו ארבעה מינים. הסטגומסטודון היה יונק דמוי פיל בגובה 2.6 מטרים ומשקל של 4.6-5.2 טונות. היו לו חטים גדולים מאוד באורך 3.5 מטרים שהתעקלו ישר ומעט מעלה. בנוסף להם היו לסטגומסטודון שיניים טוחנות מצופות אמייל עמם לעס עשבים. הוא שרד עד לסוף הפליסטוקן באמריקה הצפונית וייתכן שגם הדרומית. המאובנים המאוחרים ביותר שלו נמצאו בחליסקו, מקסיקו בגיל 28,000 שנה. לא ברור ממה נכחד אך ייתכן שזה נגרם כתוצאה מההתקררות של עידן הקרח או אולי מציד אנושי או תחרות קשה. מדיה וקבצים בנושא סטגומסטודון בוויקישיתוף סטגומסטודון, באתר האנציקלופדיה של החיים (באנגלית) סטגומסטודון, באתר GBIF (באנגלית)
אמבלודונטים

אמבלודונטים (שם מדעי: Amebelodontinae היא תת-משפחה של יונקים גדולים מסדרת הפילאים שמשויכת למשפחת הגומפותריומיים אשר חיו בין תקופת המיוקן לפליוקן לפני 16-2.5 מיליון שנה. כמה חוקרים רואים בה משפחה נפרדת. מינים אלו חיו באמריקה הצפונית, אמריקה הדרומית וגם באפריקה וחלק מאסיה. חלקם הגיעו לאורך שישה מטרים, לגובה 2.5 מטרים ולמשקל 4.5 טונות. בשל מידותיהם היו טורפים מעטים מאוד שסיכנו אותם. ייתכן שהם חיו בעדרים בערבות. למינים בתת-משפחה זו ניבים מוארכים ובולטים מאוד, ובעבר סברו שהם נועדו לחפור באדמה או ללקט צמחי מים מבריכות. עם זאת הניבים העליונים שלהם לא היו מועילים להם למטרה זו. ייתכן יותר שהניבים הללו עזרו להם לבקע צמחייה קשיחה. סימני השחיקה על הניבים של חלק מהפרטים מצביעים על כך שהמינים להם השתייכו השתמשו בניבים כדי לחתוך דרך צמחייה. Afromastodon אמבלודון (Amebelodon) Aphanobelodon Archaeobelodon Eurybelodon Konobelodon פלטיבלודון (Platybelodon) Progomphotherium Protanancus Serbelodon Torynobelodon מדיה וקבצים בנושא אמבלודונטים בוויקישיתוף אמבלודונטים, באתר GBIF (באנגלית)
אלעזר מור יוסף

הרב אלעזר מור-יוסף (1919–2007) היה מרבני מרקש, מורה בטנג'יר וראש ישיבה בקזבלנקה שבמרוקו. בסוף ימיו התגורר בישראל. נולד בשנת 1919 (ה'תרע"ט) במרקש שבמרוקו לחלווה ולרב מאיר מור-יוסף. בצעירותו למד אצל הרב שלמה "ל'חכם" דהן. כשבגר למד בחברותא מדי יום עם הרב מרדכי קאקון, ששימש כדיין בעיר. בתקופה שלפני נישואיו, שימש כמגיד שיעור בישיבה מקומית. לאחר שנישא לאליסיה בן טולילה, עבר לקזבלנקה והחל לשמש כראש ישיבת "נווה שלום" בעיר. את האחרונה הקים הרב מאיר אלבז (נכדו של הרב אבא אלבז), וייעודה היה הכנת בוגריה ללימודים בישיבות באירופה, בשל המחסור בבחורי ישיבה שנוצר בישיבות אלו לאחר השואה. לאחר תקופה בקזבלנקה עבר לטנג'יר. בתקופות אלו גם שימש כמורה לדקדוק עברי. היה ידידם של הרב חיים רפאל שושנה ורבי דוד בוזגלו. בחודש פברואר 2001 עלה לישראל והתיישב באשדוד. הלך לעולמו ב-26 באפריל 2007 (ח' באייר ה'תשס"ז) לאחר מחלה, ונקבר באשדוד. העמיד תלמידים רבים, בהם הרבנים עמרם אלחדד - דיין ואב בית דין בחיפה, חיים אלחדד - מורה צדק בירושלים, פנחס קריספין - רב באשדוד ואליהו סויסה - רב מחלקת הכשרות באשדוד. השאיר אחריו כתבי יד וחידושים על הש"ס, שיצאו לאחר פטירתו בספרים: מנוחת אלעזר תורת אלעזר אהרון מיכאלי, הגאון רבי אלעזר מור יוסף זצ"ל, בעיתון יום ליום מעמד הכנסת ספר תורה לזכרו, באתר מנהגי מרוקו מצבתו, באתר BillionGraves קבר רבי אלעזר מור יוסף, סרטון באתר יוטיוב ערב עיון בנושא 'יהדות מרוקו חכמיה ומנהגיה' נערך באשדוד, כ"ד ניסן תשע"ג, באתר לדעת
וואיי

וואיי (שם מדעי: Voay; משמעות השם הוא "תנין" במלגשית) הוא סוג בעל מין יחיד של זוחל ממשפחת התניניים אשר חי באי מדגסקר מתקופת הפליסטוקן לפני 126,000 שנה עד ההולוקן. הוא נכחד לפני 2,000 שנה עם הכחדת ההולוקן. תנין זה התגלה ב-1872 בקרבת העיר אנטסיראבה ונחשב תחילה למין בסוג תנין (Crocodylus). במקום נמצאו תת-מאובנים של שרידי הגולגולת הרחבה שלו, וחוליות עם לוחיות אוסטאודרם. ככל הנראה הוא דמה לתנין היאור, קרובו האפריקני במראה ובהתנהגות והוא היה טורף-העל באי. תנינאי זה היה טורף-העל הגדול ביותר במדגסקר בזמן המודרני והוא הגיע לאורך חמישה מטרים ולמשקל 170 ק"ג, אך היה קטן יותר מתניני היאור. הוא היה בעל לסת גדולה עם חריצים רחבים לאורך החרטום, "קרניים" קצרות מאחורי הגולגולת ושיניים חרוטיות וחזקות. הגוף כוסה בלוחיות קשקשים והיה בעל רגליים קצרות. הוואיי שחה בנהרות האי מדגסקר וניזון מבעלי חיים שהתקרבו לשפת המים במארב. הוא כנראה נכחד בידי האדם שהגיע לאי, ייבש את הביצות ופיתח חקלאות שהרסה את בתי גידולו. ייתכן גם שהאנשים הראשונים צדו אותו כמגננה. וואיי, באתר NCBI (באנגלית) וואיי, באתר האנציקלופדיה של החיים (באנגלית) וואיי, באתר GBIF (באנגלית)
פול דו בואה ריימון

פול דו בואה ריימון (בגרמנית: Paul David Gustav du Bois-Reymond;‏ 2 בדצמבר 1831 - 7 באפריל 1889) היה מתמטיקאי גרמני. נודע בעיקר בזכות הלמה היסודית של חשבון וריאציות. פול דו בואה ריימון נולד ב-2 בדצמבר 1831 בברלין, פרוסיה. הוא התחיל לימודי רפואה בציריך אך עזב ועבר ללימודי מתמטיקה. בשנת 1859 הוא סיים אוניברסיטת הומבולדט של ברלין. בשנת 1865 פול דו בואה ריימון החל לעבוד באוניברסיטת היידלברג ובשנת 1868 התמנה לפרופסור. בשנת 1869 הוא התחיל לעבוד באוניברסיטת פרייבורג. בשנת 1883 הוא התקבל לאקדמיה לאופולדינה. פול דו בואה ריימון התמחה ועסק במחקרים בתחום משוואה דיפרנציאלית ובטור פורייה. הוא החל במחקר על כך שהמספרים הממשיים אינם בני מנייה, דבר שהוביל להוכחת האלכסון של קנטור, וניסח את הלמה היסודית של חשבון וריאציות. מדיה וקבצים בנושא פול דו בואה ריימון בוויקישיתוף פול דו בואה ריימון, באתר פרויקט הגנאלוגיה במתמטיקה פול דו בואה ריימון, באתר MacTutor (באנגלית) ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.
סופיה סקאיה

סופיה סקאיה (ברוסית: Ская, Софья Андреевна; נולדה ב-12 באוגוסט 1987) היא דוגמנית, בלרינה ושחקנית רוסייה. סקאיה נולדה בלנינגרד, למדה באקדמיה לבלט בעיר והשתתפה כבלרינה במספר הפקות והיא גם השתתפה במספר תחרויות יופי. ב-2006 בהיותה בת שמונה עשרה נישאה לאיש העסקים סרגיי ורמינקו, המבוגר ממנה במעל שלושים שנה, באותה שנה השתתפה בתחרות Mrs. World שבאותה שנה רוסיה הייתה גם המדינה המארחת של התחרות ולקחה את המקום הראשון. ב-2007 עברה להוליווד על מנת לקדם את קריירת המשחק שלה. ב-2009 הופיעה בסרט הטלוויזיה "הלב האמיץ של אירנה סנדלר" אודות חסידת אומות העולם אירנה סנדלר, באותה שנה שיחקה גם בסרטים "הקבר" עם וס בנטלי ובסרט הטלוויזיה"Limelight", לצדם של מת'יו דייוויס ועודד פהר, המתמקד תלמידים בבית ספר לאומנויות בניו יורק והתארחה בפרק של "CSI: ניו יורק". בשנת 2010 הופיעה בסרט הפעולה "צללים בגן העדן" עם דני טרחו וטום סייזמור. בשנת 2015 השתתפה במותחן הקנדי-אמריקאי "הבת החורגת שלי". בשנת 2017 גילמה את ארין בסרט הדרמה "אופוס של מלאכים". בשנת 2018 גילמה את אלינה במותחן הבריטי "ברוך הבא לסקרנות". מדיה וקבצים בנושא סופיה סקאיה בוויקישיתוף אתר האינטרנט הרשמי של סופיה סקאיה (באנגלית וברוסית) סופיה סקאיה, ברשת החברתית פייסבוק סופיה סקאיה, ברשת החברתית אקס (טוויטר) סופיה סקאיה, ברשת החברתית אינסטגרם סופיה סקאיה, סרטונים בערוץ היוטיוב סופיה סקאיה, במסד הנתונים הקולנועיים IMDb (באנגלית) סופיה סקאיה, באתר AllMovie (באנגלית) סופיה סקאיה, במסד הנתונים הקולנועיים KinoPoisk (ברוסית) סופיה סקאיה, באתר Last.fm (באנגלית) Russian culture, Russian culture, ‏2014-08-20 (ברוסית) Dmitry Sudakov, Scandals wreak havoc on beauty contest in St. Petersburg, PravdaReport, ‏2006-05-08 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלפא רומיאו 33

אלפא רומיאו 33 (באיטלקית: Alfa Romeo 33) היא מכונית משפחתית קטנה, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1983–1995. 5 דלתות - האצ'בק (יוצרו 866,958 יחידות). 5 דלתות - סטיישן (יוצרו 122,366 יחידות). סדרה ראשונה - יוצרה בין השנים 1983 - 1986. סדרה ראשונה (מתיחת פנים) - יוצרה בין השנים 1986 - 1989. סדרה שנייה - יוצרה בין השנים 1990 - 1995. מנועי בנזין. מנועי טורבו דיזל. הנעה קדמית 4x2. הנעה כפולה 4x4. "אלפא רומיאו 33", שנת 1985 "אלפא רומיאו 33" "אלפא רומיאו 33", סדרה ראשונה - סטיישן "אלפא רומיאו 33", סדרה ראשונה - סטיישן "אלפא רומיאו 33", שנת 1990, דגם "1.7 iE" "אלפא רומיאו 33", שנת 1991 "אלפא רומיאו 33" - סטיישן "אלפא רומיאו 33", שנת 1990 - סטיישן "אלפא רומיאו 33", שנת 1990 אלפא רומיאו 145 אלפא רומיאו 146 מדיה וקבצים בנושא אלפא רומיאו 33 בוויקישיתוף אלפא רומיאו 33, סרטון באתר יוטיוב "אלפא רומיאו 33" - מפרט automobile-catalog.com/model/alfa_romeo/33 "אלפא רומיאו 33" ספורט וגון archiviolastampa.it/component/option,com_lastampa/task "אלפא רומיאו 33" archiviolastampa.it/component/option,com_lastampa/task,search "אלפא רומיאו 33", שנת 1986 הנעה 4x4 automobile-catalog.com/car/1986/214865/alfa_romeo_33_1_5_4x4
בז יערות

בז יערות (שם מדעי: Micrastur) הוא סוג של בזים מתת המשפחה בזי יערות (Herpetotherinae). סוג זה אנדמי ליבשת אמריקה, שהמינים שלו מצויים מצפון מקסיקו, עד צפון ארגנטינה. רובם חיים ביערות טרופיים לחים, אך את שני המינים הנפוצים ביותר, בז יערות צווארוני ובז יערות מפוספס, ניתן למצוא גם באזורים יבשים ופתוחים יותר. בזי היערות, מותאמים לזריזות תעופה באזורים צפופים (כגון יערות) ופחות לתעופה מהירה באזורים פתוחים. יש להם כנפיים קצרות, זנב ארוך ושמיעה חדה. אולם לרוב חוש הראיה שלהם לא מוגבר משמעותית. התזונה שלהם מורכבת מציפורים, יונקים וזוחלים. שיטת הצייד שלהם דומה מאוד לשיטת הצייד של הנץ הגדול, הבז מתמקם בנקודה שבה הטרף לא יחשוד וכאשר הטרף עובר הבז בהסתערות קצרה ומהירה תופס אותו. בזי היערות הם ציידים יצירתיים, גמישים, וכמה מהמינים אפילו מסוגלים לתפוס טרף יבשתי ברגל. בז יערות מפוספס Micrastur ruficollis בז יערות פלומבוס  Micrastur plumbeus בז יערות מקווקו Micrastur gilvicollis בז יערות קריפטיק Micrastur mintoni בז יערות מפוספס גב Micrastur mirandollei בז יערות צווארוני Micrastur semitorquatus בז יערות גמדי Micrastur buckleyi מדיה וקבצים בנושא בז יערות בוויקישיתוף בז יערות, באתר ITIS (באנגלית) בז יערות, באתר NCBI (באנגלית) בז יערות, באתר Animal Diversity Web (באנגלית) בז יערות, באתר האנציקלופדיה של החיים (באנגלית) בז יערות, באתר GBIF (באנגלית)
בודווסילש

בודווסילש (בהונגרית: Bódvaszilas) הוא כפר במחוז בורשוד-אבאוי-זמפלן שבצפון מזרח הונגריה. בבודווסילש התגוררו יהודים בודדים וחלקם נרצחו בשואת יהודי הונגריה. מדיה וקבצים בנושא בודווסילש בוויקישיתוף אתר האינטרנט הרשמי של בודווסילש אתר הלמ"ס ההונגרי תיעוד יהודים מבודווסילש שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בוז'ווה

בוז'ווה (בהונגרית: Bózsva) הוא כפר במחוז בורשוד-אבאוי-זמפלן שבצפון מזרח הונגריה. הכפר נוסד מאיחוד של שני כפרים קטנים: קישבוז'ווה (Kisbozsva - בוז'ווה הקטנה) ונג'בוז'ווה (Nagybozsva - בוז'ווה הגדולה) בשנת 1978. בכל אחד משני הכפרים – קישבוז'ווה ונג'בוז'ווה – התגוררו יהודים. הטבלה שלהלן מרכזת את מספר היהודים בכפרים ואת כלל האוכלוסייה בשני הכפרים יחד: מדיה וקבצים בנושא בוז'ווה בוויקישיתוף אתר האינטרנט הרשמי של בוז'ווה (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Luka (שיר)

Luka הוא שיר שנכתב ובוצע על ידי הזמרת סוזן וגה ויצא לאור כסינגל בשנת 1987. השיר היה מועמד בטקס פרסי גראמי בשנת 1988 עבור הקלטת השנה, שיר השנה וביצוע הפופ האהוב ביותר לזמרת. וגה הקליטה גרסה בספרדית לשיר בסינגל שיצא. השיר עוסק בנושא התעללות בילדים. עם יציאת השיר סיפרה וגה בטלוויזיה בשוודיה על העומד מאחורי השיר: לפני מספר שנים ראיתי קבוצה של ילדים ששיחקה ממול לבניין בו גרתי. אחד מהילדים ששמו היה לוקה היה נראה שונה מיתר הילדים. אני זוכרת את שמו ואת פניו, אך לא ידעתי עליו יותר והוא נראה מנותק מן הילדים האחרים ששיחקו איתו. השתמשתי בדמות שלו בשיר שכתבתי. בשיר הילד הוא ילד שסבל מהתעללות, אך אינני חושבת שפרט זה היה נכון לגביו. אני חושבת שהוא פשוט היה שונה". הווידאו קליפ לשיר בוים על ידי מייקל פטרסון וקנדיס רקינג'. הקליפ צולם במשך שלושה ימים בעיר ניו יורק. הילד קרבון שיחק את הילד בקליפ. השיר הגיע למקום השלישי במצעד הבילבורד הוט 100 והוא השיר שהגיע למקום הגבוה ביותר של וגה בארצות הברית. השיר הגיע למקום הראשון בפולין, למקום השני בשוודיה ושהה בין עשרת הגדולים באוסטריה, קנדה, ניו זילנד ודרום אפריקה. בנוסף לכך, זכה השיר בפרס הווידאו קליפים של MTV בקטגוריית "הקליפ הנשי הטוב ביותר". מידע על היצירה "Luka" באתר מיוזיק בריינז מידע על הסינגל "Luka" באתר מיוזיק בריינז מידע על השיר "Luka" באתר AllMusic מידע על היצירה "Luka" באתר Discogs מילות השיר "Luka" באתר Genius סרטון השיר "Luka" באתר יוטיוב מידע על הרצועה "Luka" באתר ספוטיפיי luka, באתר songfacts luka, באתר סונגפאקטס
בץ'

בץ' (בהונגרית: Bőcs) הוא כפר במחוז בורשוד-אבאוי-זמפלן שבצפון מזרח הונגריה. בבץ' התגוררו יהודים בודדים ובמקום היה קיים בית קברות יהודי. מדיה וקבצים בנושא בץ' בוויקישיתוף אתר האינטרנט הרשמי של בץ' מפקד האוכלוסין ההונגרי 2018 מיקום בית הקברות יהודי בבץ' מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הסופר קאפ האיטלקי 2009

הסופר קאפ האיטלקי 2009 היה המהדורה ה-22 של הסופר קאפ האיטלקי. הוא נערך ב-8 באוגוסט 2009, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2008/09, אינטר מילאנו, לבין מחזיקת הגביע האיטלקי של אותה העונה, לאציו. לאציו ניצחה במשחק בתוצאה 2-1. זאת הייתה הפעם הראשונה שבה משחק במסגרת מפעל זה התקיים בסין, בנוסף לכך, סין הפכה להיות המדינה הרביעית שבה הסופר קאפ האיטלקי התקיים. עונת 2009/2010 בסרייה א' מטוזאלם ורוקי הבקיעו לזכות לאציו, אטו רק צימק, לאציו זכתה בגביע מורגנטי ישפוט את משחק הסופר קאפ האיטלקי
זיילינקס

זיילינקס (באנגלית: Xilinx) היא חברת טכנולוגיה אמריקאית, המייצרת רכיבים דיגיטליים הניתנים לתכנות. היא התפרסמה בהמצאת ה-FPGA המסחרי הראשון, ובהיותה החברה הראשונה שהפרידה בין שלבי הפיתוח של מעגל משולב לשלבי הייצור, שנעשה במיקור חוץ. חברת זיילינקס נוסדה בשנת 1984 בסן חוזה (קליפורניה), על ידי רוס פרימן, ברנרד וונדרשמיט וג'יימס ברנט השני, שעבדו ביחד בחברת מיקרו-בקרים בשם "זילוג". פרימן העלה במהלך עבודתו בחברה את הרעיון של שבב הניתן לתכנות על ידי המשתמש. מימוש הרעיון דרש טרנזיסטורים רבים, שבאותה עת היו רכיבים יקרים ולכן הרעיון נחשב ללא-מעשי. כמו כן לא היה קיים שוק טבעי גדול לצרכנים של מוצר כזה. פרימן, וונדרשמיט וברנט עזבו את "זילוג" והקימו את זיילינקס. הם גייסו 4.5 מיליון דולר בעזרת קרן הון סיכון, פיתחו את ה-FPGA והחלו לשווק אותו מסחרית ב-1985. לקראת סוף שנות השמונים עלה מאוד הביקוש למוצרי החברה, ובשנת 1990 החברה הרוויחה 100 מיליון דולר. בין לקוחות החברה נמנו IBM, אפל, היולט פקארד וסאן מיקרוסיסטמס שרכשו כמויות גדולות של רכיבים. באמצע שנות התשעים קמו חברות נוספות שייצרו רכיבי FPGA ומוצרים דומים, אך זיילינקס המשיכה להתרחב ולגדול. שווי השוק שלה, נכון לשנת 2019, הוא כ-21 מיליארד דולר. באוקטובר 2020 הודיעה חברת AMD על רכישת זיילינקס תמורת 35 מיליארד דולר. המוצרים העיקריים של זיילינקס הם סוגים שונים של רכיבי FPGA ומוצרים נלווים כמו כלי תכנות, קניין רוחני, וכן שירות והדרכה ללקוחות. בשנת 2011 שילבה במוצריה את טכנולוגיית Interposer, ממשק חשמלי המנתב בין שני רכיבים או יותר. טכנולוגיה זו אפשרה לייצר רכיבי FPGA גדולים יותר. בספטמבר 2017 שיתפה פעולה עם אמזון בפיתוח כלי תוכנה שיאפשרו הרצת FPGA בסביבת Amazon Web Services. מדיה וקבצים בנושא זיילינקס בוויקישיתוף אתר האינטרנט הרשמי של זיילינקס זיילינקס, ברשת החברתית פייסבוק זיילינקס, ברשת החברתית אקס (טוויטר) זיילינקס, סרטונים בערוץ היוטיוב גלי פיאלקוב, AMD הסכימה לרכוש את זיילינקס ב-35 מיליארד דולר, "אנשים ומחשבים", 28 באוקטובר 2020
יחיאל אליאש

יחיאל אהרון אליאש (ט' באייר תרס"ח, 10 במאי 1908 – ז' בתשרי תשנ"ח, 8 באוקטובר 1997) היה מייסד בני עקיבא ומשמרות אליצור, אחראי על הפלוגות הדתיות בהגנה. יחיאל אהרון אליאש נולד בצ'יז'ב שבמחוז ביאליסטוק, עיירה שרוב תושביה היו יהודים. למד בחדר ואחר כך בישיבת לומז'ה, שם עסק גם בפעילות ציונית במסגרת המזרחי. בהמשך למד שנה בישיבת נובהרדוק ובתחכמוני בביאליסטוק. ב-1925 עלה לארץ ישראל בעזרת סרטיפיקט שנשלח לו כדי שיוכל ללמוד בישיבת מרכז הרב. במקביל ללימודיו בישיבה היה פעיל בתנועת הפועל המזרחי ולאחר מכן עבר לעבודה חלוצית במסגרת קבוצה של פועלים דתיים. עקב מחלה עבר לגור בירושלים והחל לעבוד בהפועל המזרחי. בל"ג בעומר תרפ"ט (1929) ייסד את תנועת הנוער הדתית בני עקיבא, למרות התנגדות אנשי המזרחי, ובשנת 1931 סייע להקים את הקיבוץ הראשון של התנועה. בעת מאורעות תרפ"ט גויס על ידי "ההגנה" למשך חודש להגנה על היהודים בעיר העתיקה של ירושלים, ולאחר מכן עסק בבניית המצבות על קבריהם של נרצחי הטבח בחברון. בשנת 1937 הציע להקים מחלקת ביטחון של הפועל המזרחי אשר תעסוק בארגון מחלקות דתיות בהגנה, והוא נתמנה להקים את המחלקה ולעמוד בראשה. בתפקידו זה החזיק עד סוף מלחמת העצמאות ובמקביל הקים את תנועת הספורט הדתית אליצור ששימשה בין השאר מסווה לפעילות הביטחונית. בשנות ה-40 היה חבר הסיעה המרכזית "תורה ועבודה" של הפועל המזרחי, בראשות משה שפירא. לאחר הקמת המדינה, נשא בתפקידים בכירים במשרד הפנים. בנוסף, בשנת 1955 התמנה למנהל עיתון הצופה. עוטר בתואר יקיר תל אביב בשנת ה'תש"ן (1990). בה' ניסן תרצ"ו (1936) נישא יחיאל למרים אליאש. לזוג נולדו 3 בנים: עו"ד ד"ר בן ציון אליאש (אשתו היא ד"ר שרה חיה אליאש); עו"ד אמוץ אליאש, לשעבר סגן ראש עיריית רמת גן (אשתו היא שולמית אליאש); ד"ר אחיה אליאש (אשתו היא שרה אליאש). יחיאל אליאש, מעשה הבא בחזון, הוצאת מרכז אליצור תורה ועבודה בחזון ובמעש, הוועד הפועל של הסתדרות הפועל המזרחי בארץ ישראל, תשמ"ה, עמודים 121–122 יחיאל אליאש, באתר כיפה יחיאל אהרן אליאש (1908-1997), דף שער בספרייה הלאומית רשימות המועמדים לועידה השמינית של הפועל המזרחי בארץ ישראל, הצופה, 14 בספטמבר 1941 אתר עיריית תל אביב - יפו
La Llorona (שיר)

"La Llorona" (נהגה: לה יורונה, תרגום חופשי: "האישה הבוכייה") הוא שיר עממי מקסיקני. השיר מקורו במצר היבשתי של טוואנטפק ומקורותיו מעורפלים. המשורר, אנדרס אנסטרוסה, בן מדינת אואחאקה (האזור בו צמח השיר), הביא ב-1941 לפרסום ולפופולריות השיר ואולי אף הוסיף מלל חדש. לשיר יצאו גרסאות רבות בשפות שונות, כולל גרסה בעברית, "העלמה יורונה מטורונה", למילים של דידי מנוסי, שביצע דני בן ישראל ב-1966. המילים המקוריות מבוססות על האגדה העתיקה בעלת אותו שם, La Llorona, הפופולרית במקסיקו ובדרום אמריקה, ומספרת אודות אישה שהטביעה את בניה בנהר לאחר שמאהבה נטש אותה לטובת אישה אחרת. כיוון שבמותה סירבו לקבל אותה בשמיים היא נודדת בעולם הארצי כרוח, מבכה את בניה וחוטפת ילדים. בגלל שרוב מילות השיר נכתבו במהלך המהפכה המקסיקנית (1910 - 1920) או אף מאוחר יותר, הסיפור המסופר בשיר שונה מאוד מזה שבאגדה. בדרך כלל המבצעים נוהגים לקחת עבור ביצועיהם רק מספר שורות מתוך כל מילות השיר שהוא ארוך מאוד. מילות השיר מתארות את אהבתו הנואשת של הזמר אל יורונה אהובתו אשר אינה נענית לו. הוא מתאר באריכות את סבלות אהבתו ומסיים בכך שאם חפצה הוא שימות - רצונה יעשה כדי שמישהו אחר יוכל לחיות. "לה יורונה" נכלל בסוגת זמר העם המקסיקני, הרנצ'רה (אנ'), המתאפיין, בין היתר, בבולטות הליווי בגיטרה. הזמר הספרדי רפאל (אנ') הקליט את השיר באמצע שנות ה-60 של המאה ה-20 וזכה עמו לפופולריות. ב-1974 הקליטה ג'ואן באאז את השיר באלבומה, Gracias a la Vida (אנ'). הזמרת המזוהה ביותר עם השיר היא הזמרת המקסיקנית ממוצא קוסטריקני, צ'אבלה ורגאס, שביצעה את השיר בהזדמנויות שונות, כולל בסרט פרידה, שיצא לאור ב-2002. ורגאס הכירה את פרידה קאלו שאודות חייה נסוב הסרט, ושיחקה בו רוח הפוגשת את קאלו בבר ושרה לה את "לה יורונה". בסוף הסרט מופיע ביצוע אחר לשיר, הפעם של הזמרת המקסיקנית שמוצאה מאואחאקה, לילה דאונס, שגם היא התפרסמה בביצועיה ל"לה יורונה". השיר נכלל באלבום הבכורה שלה ב-1999 והיא העניקה לו מאז נופך מודרני בעיבודים שונים. סרט נוסף בו הושמע השיר הוא סרט ההנפשה הממוחשבת, "קוקו", שיצא לאור ב-2017. בגרסה האנגלית לסרט שרים את השיר אלאנה אובאץ' (אנ') ומרקו אנטוניו סוליס (אנ'). בגרסה הספרדית שרים אותו אנחליקה ואלה (אנ') ומרקו אנטוניו סוליס. ב-1966 הקליט הזמר הישראלי, דני בן ישראל, גרסה עברית ללחן של "לה יורונה". את מילות השיר כתב דידי מנוסי והן עוסקות בנושא אחר מנושאי השיר המקסיקני. השיר העברי הוא כעין בלדה, המספרת אודות עלמה בשם עמנואלה, המפורסמת בכל רחבי ספרד בשל יופייה ומתגוררת בעיר בשם טורונה. כשעולה האויב לצור על טורונה, מתגייס כל העם להגן על טורונה ועל עמנואלה, אך ללא הועיל. בניגוד לחלק גדול מהבלדות, מסתיים השיר בנימה אופטימית בשורות: "אך יום עוד יבוא, ושיר סרנדה ירעם ברחובות וירונה". המילה המסיימת את השיר, דהיינו הפועל "ירונה", מהווה מעין גשר לשיר המקורי, שבו יורונה היה שם הגיבורה. קובי אפללו הוציא גרסה משלו לשיר, באלבומו "בא מן השתיקה" ב-2007, בו נקרא השיר "טורונה". יורונה - טורונה, בביצוע דני בן ישראל, וידאו קליפ של השיר באתר יוטיוב La Llorona בביצוע Chavela Vargas מתוך הסרט פרידה, באתר יוטיוב La Llorona בביצוע Lila Downs מתוך הסרט פרידה, באתר יוטיוב העלמה יורונה מטורונה (ראו מילים במלל של מעלה הסרטון), בביצוע דני בן ישראל, וידאו קליפ של השיר באתר יוטיוב
Chameleon (שיר של מיקלה פאצ'ה)

"Chameleon" (בעברית: זיקית) הוא שיר שנכתב על ידי ג'ואקים פרסון, פאולה וינגר, בוריסלאב מלינוב, יוהאן אלקאנס ובוצע על ידי מיקלה פאצ'ה. השיר ייצג את מלטה באירוויזיון 2019 בתל אביב, ישראל. מידע על השיר "Chameleon" באתר AllMusic מילות השיר "Chameleon" באתר Genius סרטון השיר "Chameleon" באתר יוטיוב Herbert, Emily (10 במרץ 2019). "Malta: Michela Pace to Sing "Chameleon" at Eurovision 2019". Eurovoix. {{cite news}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
רומן פריגונוב

רומן לבוביץ' פריגונוב (ברוסית: Рома́н Льво́вич Прыгуно́в; נולד ב-26 במאי 1969 במוסקבה) הוא במאי קולנוע רוסי. רומן נולד ב-26 במאי 1969 במוסקבה במשפחתו של השחקן לב פריגונוב. אמו - אליונורה רומנובנה. הסבא מצד האם, רומן אמליאנוביץ' אומאנץ, במהלך מלחמת העולם השנייה כיהן כסגן יו"ר הוועדה הממלכתית לאספקה טכנית ולאחר מכן שימש כמשנה לשר תעשיית הרכב של ברית המועצות (נעצר ב-1949 ושוחרר ב-1953. נפטר ב -1954). רומן שירת בצבא הסובייטי בכוחות השריון. בשנים 1992–1996 עבד כמנהל באולפן "Art Pictures" וצילם סרטוני מוזיקה ופרסומות בטלוויזיה. בשנת 1996 הוא ייסד את סוכנות הפרסום "תעמולה" יחד עם פיליפ יאנקובסקי. מאז 1999 - במאי קולנוע, משתף פעולה עם חברת "השותפות המרכזית". צילם קטעי וידאו ומוזיקה לפרסומות בטלוויזיה. בשנת 2002, הוא יצר את הסרט העלילתי הראשון, בדידות דם . תחביבים - סנובורד. יצר כמה סרטי תעודה על סנובורד; ביקר בתחנת בלנינגהאוזן שבאנטארקטיקה. 2002 - בדידות של דם 2005 - המולדת מחכה 2008 - אינדיגו 2012 - נטול נשמה 2014 - לילית הלבנה 2014 - ארבע עונות 2015 - נטול נשמה 2 2015 - ללא גבולות 2019 - אגם מת 2019 - מיליארד 2020 - חסרי מצפון רומן פריגונוב, במסד הנתונים הקולנועיים IMDb (באנגלית) רומן פריגונוב, במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.